**Molėtų rajono savivaldybės taryba**

**SPRENDIMAS**

**dėl molėtų rajono savivaldybės 2017 metų biudžeto patvirtinimo**

2017 m. vasario 23 d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, Lietuvos Respublikos biudžeto sandaros įstatymo 25 straipsnio 1 dalimi, 26 straipsnio 4 dalimi, Lietuvos Respublikos 2017 metų valstybės biudžeto ir savivaldybių biudžetų finansinių rodiklių patvirtinimo įstatymu, Molėtų rajono plėtros planu 2011-2017 metams, patvirtintu Molėtų rajono savivaldybės tarybos 2010 m. gruodžio 21 d. sprendimu Nr. B1-213 „Dėl Molėtų rajono plėtros plano 2011-2017 metams patvirtinimo“, Molėtų rajono savivaldybės strateginiu veiklos planu 2017-2019 metams, patvirtintu Molėtų rajono savivaldybės tarybos 2016 m. gruodžio 22 d. sprendimu Nr. B1-240 ,,Dėl Molėtų rajono savivaldybės strateginio veiklos plano 2017-2019 metams patvirtinimo“, Molėtų rajono savivaldybės tarybos veiklos reglamento, patvirtinto Molėtų rajono savivaldybės tarybos 2015 m. rugsėjo 24 d. sprendimu Nr. B1-215 ,,Dėl Molėtų rajono savivaldybės tarybos veiklos reglamento patvirtinimo“ (Molėtų rajono savivaldybės tarybos 2015 m. gruodžio 17 d. sprendimo Nr. B1-256 redakcija), XII skyriumi ir atsižvelgdama į Molėtų rajono savivaldybės administracijos direktoriaus 2017 m. vasario 15 d. įsakymą Nr. B6-115 ,,Dėl Molėtų rajono savivaldybės 2017 metų biudžeto projekto teikimo Molėtų rajono savivaldybės tarybai tvirtinti”,

Molėtų rajono savivaldybės taryba n u s p r e n d ž i a:

1. Patvirtinti Molėtų rajono savivaldybės 2017 metų biudžetą:

1.1. 16217,3 tūkst. Eur pajamų įskaitant 626,4 tūkst. Eur 2016 m. nepanaudotą pajamų dalį ir 370,0 tūkst. Eur paskolų lėšų (1 priedas);

1.2. 346,5 tūkst. Eur savivaldybės biudžetinių įstaigų įmokų į Savivaldybės biudžetą iš pajamų už teikiamas paslaugas, išlaikymą švietimo, socialinės apsaugos bei kitose įstaigose ir patalpų nuomą (2 priedas);

1.3. 16217,3 tūkst. Eur asignavimų išlaidoms ir turtui įsigyti pagal programas ir įstaigas , iš jų 237,4 tūkst. Eur trumpalaikiams įsipareigojimams, buvusiems 2016 metų gruodžio 31 dieną ir tikslinės paskirties lėšoms padengti ir 377,0 tūkst. Eur paskoloms grąžinti (3, 4, 6 priedai);

1.4. 6327,8 tūkst. Eur savivaldybės administracijos asignavimų (be ilgalaikių paskolų) pagal išlaidų rūšis (5 priedas).

2. Nustatyti, kad asignavimų valdytojai neprisiima įsipareigojimų ir nesudaro sutarčių darbams ir paslaugoms atlikti, kol nėra patvirtintas jų finansavimo šaltinis.

3. Pavesti biudžetinių įstaigų vadovams (asignavimų valdytojams) užtikrinti, kad 2018 m. sausio 1 d. esantis įsiskolinimas (mokėtinos sumos) turi būti ne didesnis už 2017 m. sausio 1 d. įsiskolinimą (mokėtinas sumas).

4. Įpareigoti asignavimų valdytojus per 10 darbo dienų po Molėtų rajono savivaldybės 2017 m. biudžeto patvirtinimo, patvirtinti 2017 m. programų sąmatas ir pateikti jas Molėtų rajono savivaldybės administracijos Finansų skyriui.

Savivaldybės meras